*Վիքիպեդիայում կան հոդվածներ Իսահակյան ազգանունով այլ մարդկանց մասին։*

**Գեորգի Գեորգիի Իսահակյան**, (նոյեմբերի 7, 1968(1968-11-07), Երևան, ԽՍՀՄ, ռուս.՝ Гео́ргий Гео́ргиевич Исаакя́н), հայազգի ռուսաստանցի ռեժիսոր, Պերմի Չայկովսկու անվան օպերայի և բալետի պետական ակադեմիական թատրոնի գեղարվեստական ղեկավար (1991-2010), Մոսկվայի Նատալյա Սացի անվան պետական ակադեմիական մանկական երաժշտական թատրոնի գեղարվեստական ղեկավար (2010), Ռուսաստանի թատերական գործիչների միության Պերմ քաղաքի մասնաճյուղի նախագահ, «Ռուսաստանի Դաշնության արվեստի վաստակավոր գործիչ», Ռուսաստանի Դաշնության պետական մրցանակակիր, Ռուսաստանի Դաշնության կառավարության Ֆ. Վոլկովի անվան մրցանակակի դափնեկիր։ Մշակույթի և արվեստի բնագավառներում նշանակալի գործունեության համար արժանացել «Ստրոգանովի» մրցանակի դափնեկրի։

Կենսագրություն
--------------

Գեորգի Իսահակյանը ծնվել Է 1968 թվականի նոյեմբերի 7-ին Երևանում։ 1986 թվականին ավարտել Է Երևանի Կոմիտասի անվան պետական կոնսերվատորիային կից Չայկովսկու անվան միջնակարգ մասնագիտական երաժշտական դպրոցի ջութակի, երաժշտության և կոմպոզիցիայի տեսության դասարանը, 1991 թվականին՝ Ռուսաստանի թատերական արվեստի համալսարանի երաժշտական թատրոնի ֆակուլտետը (ԽՍՀՄ ժողովրդական արտիստ Վլադիմիր Կուրոչկինի ֆակուլտետ)։ Ռուսաստանի թատերական արվեստի համալսարանում սովորելուց նրա կուրսընկերներն են եղել Դմիտրի Բերթմանը և Օլեգ Միտրոֆանովը։

1990-1991 թվականներին աշխատել է Երևանի Կոմիտասի անվան պետական կոնսերվատորիայի օպերային պատրաստության ամբիոնում, 1991 թվականին նշանակվել է Պերմի Չայկովսկու անվան օպերայի և բալետի պետական ակադեմիական թատրոնի բեմադրող ռեժիսոր, 1996 թվականին՝ նույն թատրոնի գլխավոր ռեժիսոր։

2007 թվականին «Օրփեոս» օպերայի բեմադրման համար «Կուլտուրա» թերթը նրան ճանաչել է «տարվա ռեժիսոր»։

Ռուսաստանում անցկացված «Ոսկե դիմակ» ազգային թատերական փառատոն-մրցանակաբաշխությանը Գեորգի Իսահակյանի բեմադրած «Օրփեոս» օպերան լավագույնն է ճանաչվել` օպերային լավագույն ռեժիսուրա անվանակարգում ու արժանացել «Ոսկե դիմակ» մրցանակի։

Հանդիսանում է Ռուսաստանի թատերական արվեստի համալսարանի արվեստանոցի գեղարվեստական ղեկավար՝ Անդրեյ Շակունի արվեստանոցի երկրորդ մանկավարժ։

Պարգևներ
--------

* «Ռուսաստանի Դաշնության արվեստի վաստակավոր գործիչ» (Ռուսաստանի նախագահի 2006-ի հրաման)
* «Բարեկամության մեդալ» (Ռուսաստանի նախագահի 25.10.2018-ի հրաման)

Օպերաների բեմադրություններ և ներկայացումներ
-------------------------------------------

* «Անուշ», Ա․Տիգրանյան
* «Սիրո երեք դեմքերը», Ս. Պրոկոֆև
* «Պիկովայա Դամա», Պ. Չայկովսկի
* «Օթելլո», Ջ. Վերդի
* «Բոհեմա», Ջ. Պուչինի
* «Նոյյան Տապան», Բ. Բրիտտեն
* «Ջրահարսը», Ա. Դվորժակ
* «Իոլանտա», Պ. Չայկովսկի
* «Թռչող հոլանդացի», Ռ․Վագներ
* «Դոն Պասքուալե», Գ․Դոնիցետտի
* «Այդպես են վարվում բոլորը», Մոցարտ
* «Ռիգոլետտո», Ջ․ Վերդի
* «Իշխան Իգոր», Ա․Բորոդին
* «Օրփեոս», Կ․Մոնտեվերդի

Ծանոթագրություններ
------------------

1. ↑  Худрук театра оперы и балета Георгий Исаакян
2. ↑  «Секретариат СТД РФ». Արխիվացված է օրիգինալից 2007 թ․ փետրվարի 27-ին. Վերցված է 2006 թ․ նոյեմբերի 8-ին.
3. ↑  ««Культура» назвала Георгия Исаакяна «Режиссёром года»». Արխիվացված է օրիգինալից 2012 թ․ մարտի 21-ին. Վերցված է 2008 թ․ հունվարի 9-ին.
4. ↑  «Урок «Орфея»». Արխիվացված է օրիգինալից 2012 թ․ օգոստոսի 4-ին. — статья о Г. Г. Исаакяне с сайта газеты «Культура»

Արտաքին հղումներ
----------------

* Информация на сайте Московского государственного академического детского музыкального театра им. Н. И. Сац
* Борис Тарасов (2010 թ․ նոյեմբերի 1). «Георгий Исаакян: Никакой творческий организм не существует сам по себе». Театрал № 11 (77). Արխիվացված է օրիգինալից 2012 թ․ փետրվարի 18-ին.
* Մեդվեդեւը Սացի անվան թատրոնի գեղարվեստական ղեկավար Գեորգի Իսահակյանին շնորհավորել Է հոբելյանի առթիվ